L-istess bendy buses tal-Arriva li s-sindku ta' Londra neħħa mill-belt għaliex perikolużi wikkewhom lil Malta! Ir-ritratti juru li dawn huma l-istess xarabanks! Li Malta għadha kolonja Ingliża f'ċertu aspetti ma nistgħux niċħduh, speċjalment kif ċerti Maltin jilagħqu lill-Ingliżi, pero' ma konniex qed nistennew li Malta tkun meqjusa kolonja anke fis-servizz il-ġdid tal-karozzi tal-linja. L-ilsna ħżiena kienu qalu li Malta kienet se tispiċċa b'xarabanks second hand mill-Ingilterra, u għalkemm l-Arriva u l-Gvern Malti ċaħdu dan, u wrewna li għandna xarabanks ġodda, fir-realta' għandna xarabanks li ma baqgħux jintużaw l-Ingilterra. Dawn huma l- bendy buses , novita' għal Malta u t-toroq dojoq tagħha. U li jħassibna l-iktar mhux għax ix-xarabanks huma second hand , imma li dawn ma baqgħux jintużaw Londra mill-Arriva għaliex is-sindku ta' Londra Boris Johnson ma riedx li jintużaw iktar minħabba l-inċidenti li kienu qegħdin jikkawżaw! Rapport tal-L ondon Evening Standard fi Frar 2008 kien irraporta hekk: " Jekk trid titwaħħax biex tara xi ħsara kapaċi tagħmel bendy bus , ara dan ir-r apport tal-London Evening Standard . Dan wassal biex is-sindku ta' Londra Boris Johnson jiddeċiedi li jwaqqaf is-servizz tal- bendy buses fil-belt u minflok jużaw ix-xarabanks tradizzjonali double-deckers . Il- BBC sentejn ilu rrappurtat kif Boris Johnson kien wiegħed li se jwaqqafhom sa l-2011. Illum, li ninsabu fl-2011, dawn il- bendy buses sparixxew minn Londra ... imma tfaċċaw Malta! Konna nafu x'inhu ġej. Id- Daily Mail f'Jannar tal-2010, sena u nofs qabel is-servizz beda tal-Arriva beda f'Malta, kienet diġa' rrapportat li l-b endy buses li kienu se jitneħħew minn Londra kienu se jinġiebu Malta kieku l-Arriva tirbaħ it-tender biex tibda topera f'Malta. U hekk ġara. Ħares lejn iż-żewġ xarabanks bendy bus fir-ritratt ma' dan l-artiklu. Wieħed meħud Londra u l-ieħor Malta. Il- bendy bus hija l-istess waħda! Dawn it-tip ta' xarabanks diġa' spiċċaw fl- aħbrijiet f'Malta għax waħda minnhom diġa' weħlet meta ppruvat tikkwartja u oħrajn qed iwasslu għal konġestjoni kbira tat-traffiku. Issa naraw jekk l-esperiment tal- bendy buses hux se jirnexxi f'Malta jew nitqannew bihom minkejja li ma jgħoddux għal pajjiżna!
Sparixxew minn Londra għax perikolużi ... u tfaċċaw Malta!